Sub-Zero cosplay.
**Sub-Zero** on fiktiivinen hahmo pelisarjassa *Mortal Kombat*. Hänen ääninäyttelijänään toimii Jim Miller.

Taustaa
-------

Sub-Zero on ninja, joka pystyy hyödyntämään kylmyyttä hyväkseen. Alkuperäisen *Mortal Kombatin* mukaan Sub-Zeron nimi on Bi-Han ja hänellä on nuorempi veli Kuai Liang, jolla on samat kyvyt. Molemmilla Sub-Zeroilla on sininen ninjavaatetus ja kyky iskeä vastustajaa jääiskuilla.

Peleissä
--------

Mortal Kombat Mythologies: Sub-Zero-pelissä Quan Chi lähetti alkuperäisen Sub-Zeron hakemaan muinaista kääröä Shaolinin temppelistä. Sub-Zero kohtasi Scorpionin, joka oli lähetetty samalle tehtävälle Quan Chin toimesta. Sub-Zero taisteli Scorpionia vastaan ja tappoi hänet kylmäverisesti. Sub-Zero onnistui noutamaan käärön ja Quan Chi kertoi hänelle käärön olevan muinainen kartta Elementtien temppeliin joka sisältää amuletin, jossa on suuria voimia. Sub-Zero onnistui kukistamaan temppelin vartijat ja löytäessään amuletin, Quan Chi paljasti hänelle amuletin olleen Shinnokin amuletti ja voivan palauttaa Shinnokin täyteen voimiinsa. Quan Chin kadottua amuletin kanssa, Raiden määräsi Sub-Zeron hakemaan amuletin takaisin Netherrealmista. Sub-Zero kohtasi Scorpionin, jonka Quan Chi oli herättänyt henkiin ja kukisti tämän uudelleen taistelussa. Sub-Zero kukisti myös Quan Chin palvelijat Kian, Jataakan ja Sareenan, mutta jätti Sareenan eloon. Sub-Zero onnistui Sareenan avulla kukistamaan Quan Chin ja sai amuletin takaisin. Sub-Zero taisteli Shinnokia vastaan, jolle Quan Chi oli antanut amuletin kopion pitäen aidon amuletin itsellään. Sub-Zero onnistui pakenemaan Raidenin luoman portaalin kautta ja toimittamaan amuletin takaisin hänelle. Myöhemmin Sub-Zero osallistui Mortal Kombat-turnaukseen, jossa Scorpion tappoi hänet kostoksi omasta kuolemastaan. Quan Chi myöhemmin herätti Sub-Zeron henkiin Noob Saibotina.

Myöhemmin Sub-Zeron nuorempi veli Kuai Liang sai tehtäväkseen tappaa Shang Tsung ja hänen ystävänsä Smoke yritti avustaa häntä tehtävässään. Nuorempi Sub-Zero taisteli Scorpionia vastaan, mutta säästi tämän hengen. Myöhemmin kun Sub-Zero ja Smoke saivat kuulla Lin Kuein suunnitelmasta muuttaa klaaninsa jäsenet kyborgeiksi, Sub-Zero onnistui pakenemaan, mutta Smoke jäi kiinni ja muutettiin kyborgiksi. Sub-Zero avusti Raidenia torjumaan Shao Kahnin aiheuttaman invaasion Earthrealmiin. Sub-Zero kohtasi kyborgiksi muutetun Smoken ja onnistui palauttamaan hänet hyväksi ja myöhemmin kukistettua Cyraxin ja Sektorin Smoken avulla, Sub-Zero uudelleenohjelmoi Cyraxin toimimaan Shao Kahnia vastaan. Myöhemmin Sub-Zero avusti Raidenia taistelussa Shinnokia vastaan. Sub-Zero taisteli jälleen Scorpionia vastaan, joka melkein tappoi hänet, mutta Sub-Zero sai vakuutettua Scorpionin Quan Chin paljastuksista huolimatta, ettei hänellä ollut mitään tekemistä Scorpionin klaanin tuhoon ja Scorpion kääntyi Quan Chitä vastaan lähettäen hänet itsensä mukana Netherealmiin.

Mortal Kombat: Deadly Alliance-pelissä Sub-Zero huomasi Sektorin tappaneen Lin Kuei-klaanin suurmestarin ja taisteli Sektoria vastaan voittaen hänet, mutta Sektor pakeni. Sub-Zero sai haltuunsa lohikäärmemedaljongin, joka vahvisti hänen voimiaan ja Sub-Zero muodosti klaaninsa uudelleen siirtäen klaanin päämajan Arktikselle ja värväsi Frostin joukkoihinsa vakuuttuen tämän kyvyistä. Myöhemmin Frost petti Sub-Zeron ja yritti varastaa lohikäärmemedaljongin itselleen, mutta ei kyennyt hallitsemaan medaljongin voimia ja jäätyi. Sub-Zero syytti itseään tapahtumista ja hautasi Frostin Outworldiin saaden tietää hänen ja Frostin olleen samaa lajia. Mortal Kombat: Deception-pelissä Sub-Zero pelasti Kenshin hengen ja taisteli Hotarua vastaan voittaen hänet. Sub-Zero kohtasi Sareenan ja värväsi hänet liittolaisekseen. Sub-Zero kohtasi Noob Saibotin ja taisteli häntä vastaan Netherealmissa voittaen hänet Sareenan avulla. Sub-Zero menetti tajuntansa ja herättyään hän sekavana hyökkäsi Sareenan kimppuun, joka pakeni Netherealmiin. Mortal Kombat: Unchained-pelissä Sub-Zero palattuaan Lin Kuein temppeliin sai tietää Frostin palanneen ja tappaneen klaaninsa jäseniä. Sub-Zero jäädytti harhaisen Frostin ja vangitsi hänet jäiseen vankilaan temppelin alaiseen alttariin.

Mortal Kombat: Armageddon-pelissä Sub-Zero kohtasi Tavenin, joka oli tullut Lin Kuein temppeliin etsimään äitinsä jättämää lahjaa. Sub-Zero taisteli Tavenia vastaan ja huomasi tämän lohikäärmetatuoinnin joka oli samanlainen, kuin haarniskassa, jonka Sub-Zero oli löytänyt aiemmin. Sub-Zeron annettua haarniskan Tavenille, Noob Saibot ja uudelleenohjelmoitu Smoke hyökkäsivät temppeliin tappaen monia Lin Kuein jäseniä. Taven avusti Sub-Zeroa kukistamaan Smoken ja Noobin. Sub-Zero kiitti Tavenia ja neuvoi hänelle tien Red Dragon-klaanin päämajaan. Myöhemmin Sub-Zero osallistui Armageddonin taisteluun, jossa hän tappoi Scorpionin, mutta kuoli itse taistelussa Barakan tappamana. Sub-Zeron vaihtoehtoisessa Armageddonin lopetuksessa hän kukisti Blazen ja muuttui jääjumalaksi medaljonkinsa avulla, mutta jumalten vanhimmat pitivät nyt Sub-Zeroa uhkana ja lähettivät taistelijansa kukistamaan ja tappamaan Sub-Zeron. 

Mortal Kombat vs. DC Universe-pelissä Sub-Zero hyökkäsi hautausmaalla Liu Kangin kimppuun uskoen hänen olevan syyllinen klaaninsa jäsenten salaperäisiin katoamisiin, mutta Liu Kang kukisti Sub-Zeron taistelussa. Liu Kang myöhemmin pelasti Sub-Zeron Scorpionin hyökkäykseltä ja sai tämän vakuuttumaan syyttömyydestään tapahtumiin kuultuaan Liu Kangin toverien kadonneen samalla tavalla. Huomattuaan salaperäisen linnoituksen ilmestyneen Lin Kuein temppelin lähistölle Sub-Zero matkaa Quan Chin luo Netherealmiin vaatimaan vastauksia. Sub-Zero saa tietää maailmojen yhdistymisestä ja linnoituksen johtajan olevan Teräsmies. Sub-Zero matkaa linnoitukseen ja taistelee Teräsmiestä vastaan lopulta kukistaen hänet taistelussa ja jäädyttäen hänet. Uupuneena taistelusta Sub-Zero romahti polvilleen ja kohtasi Ihmenaisen, joka kukisti hänet taistelussa vangiten Sub-Zeron vieden hänet UN:in avaruusasemalle vaatien häneltä vastauksia hyökkäyksiin, mutta Sub-Zero kutsui Ihmenaista itse hyökkääjäksi hänen maailmaansa. Myöhemmin Jaxin saapuessa paikalle hän kukisti Ihmenaisen taistelussa ja vapautti Sub-Zeron. Sub-Zero selitti Jaxille teoriansa hyökkääjistä ja matkasi Raidenin temppelille kysymään tältä neuvoa, mutta Raiden ei luottanut Sub-Zeroon ja taisteli tätä vastaan, mutta Sub-Zero kukisti Raidenin taistelussa. Myöhemmin Raiden kertoi Sub-Zerolle Quan Chin sijainnin ansaiten tämän luottamuksen. Raiden kertoi Sub-Zerolle tietonsa maailmojen yhdistymisestä ja käski tämän etsiä Scorpionin löytääkseen Quan Chin sijainnin. Sub-Zero matkasi Gothamiin ja taisteli voitokkaasti Deathstrokea vastaan etsiessään Scorpionia. Myöhemmin Sub-Zero kohtasi Batmanin tämän lepakkoluolassa ja kukisti hänet taistelussa, minkä jälkeen portaali ilmestyi hänen eteensä ja Scorpion raahasi Sub-Zeron mukaansa Netherealmiin ja taisteli Sub-Zeroa vastaan, minkä seurauksena Quan Chi vapautui vankeudestaan maailmojen yhdistymisen vaikutettua Netherealmiinkin. Quan Chi lähetti Sub-Zeron Raidenin luokse portaalin kautta kertomaan viestin, että heidän kaikkien on tehtävä yhteistyötä ja liittouduttava vihollisen kukistamiseksi. Sub-Zero todisti, kuinka Quan Chi vapautti voimillaan Kitanan tämän raivotilasta ja sai Raidenin hyväksymään kaikkien yhteistyön. Sub-Zero joutui tekemään yhteistyötä Scorpionin kanssa ja taisteli Shaolinin temppelillä Lex Luthoria vastaan häviten taistelun. Myöhemmin Sub-Zero matkasi muiden kanssa Outworldiin, jossa hän taisteli uudelleen Batmania vastaan menettäen tajuntansa ja havahduttuaan Sub-Zero todisti, kuinka Raiden ja Teräsmies kukistivat Dark Kahnin ja palauttivat maailmat ennalleen. 

Vuoden 2011 *Mortal Kombat* pelissä vanhempi Sub-Zero taistelee Shang Tsungin käskystä Sonyaa vastaan häviten tälle. Myöhemmin Quan Chi lähetti Sub-Zeron Netherealmiin jossa Scorpion kukisti hänet taistelussa ja myöhemmin Scorpion tappaa vanhemman Sub-Zeron Quan Chin valehdeltua hänelle Sub-Zeron tappaneen hänen klaaninsa jäseniä. Myöhemmin Quan Chi luo vanhemman Sub-Zeron uudelleen Noob Saibotina. Myöhemmin Shang Tsung muutti itsensä Sub-Zeroksi taistellessaan Smokea vastaan, mutta hävisi tälle. Myöhemmin nuorempi Sub-Zero osallistui Mortal Kombat -turnaukseen ja kukisti taistelussa Cyraxin, Ermacin ja Reptilen, ennen kuin hän kohtaa Scorpionin areenalla ja kukistaa Scorpionin taistelussa aikeenaan kostaa veljensä kuoleman, mutta nuorempi Sub-Zero vangitaan ja hänet muutetaan kyborgiksi (Cyber Sub-Zero). Myöhemmin Kabal kukistaa Sub-Zeron kyborgimuodon ja Jax uudelleenohjelmoi hänet hyväksi. Sindel myöhemmin tappoi Cyber Sub-Zeron tuhoamalla tämän virtapiirit, mutta Quan Chi herätti Cyber Sub-Zeron henkiin Netherealmissa ja myöhemmin palautti voimillaan Cyber Sub-Zeron takaisin normaaliksi Sub-Zeroksi tuhoamalla tämän kyborgiruumiin ja kasvattamalla tämän normaalin ruumiin takaisin entiselleen.

Mortal Kombat X-pelissä langennut Sub-Zero taisteli Earthrealmin puolustajia vastaan. Raiden onnistuu Quan Chin loitsua hyväksikäyttäen palauttamaan Sub-Zeron taas hyväksi. Sub-Zero Raidenin käskystä yritti varastaa kirotun Kamidogu-tikarin Red Dragon-klaanin temppelistä. Myöhemmin Kano aiheutti Sub-Zerolle syvän haavan silmän kohdalle yrittäessään varastaa tikarin temppelistä, mutta Sub-Zero kukisti Kanon ja otti tikarin takaisin. Myöhemmin Sub-Zero joutui Havikin loitsun valtaan ja jäädytti voimillaan kokonaisen kaupungin ja taisteli Scorpionia vastaan, joka melkein tappoi Sub-Zeron, mutta Bo' Rai Cho pelasti Sub-Zeron hengen. Myöhemmin Bo' Rai Chon ohjelmoiman viruksen avulla Sub-Zero kukisti kyborgeiksi muutetut Lin Kuei-klaanin jäsenet ja tappoi Sektorin ja vapautti Cyraxin Sektorin vallasta tämän kiittäessä Sub-Zeroa ja uhraten itsensä aktivoimalla itsetuhomekanisminsa ja Sub-Zerosta tuli uudelleenperustetun Lin Kuei-klaanin suurmestari värväten Frostin klaaninsa jäseneksi. Myöhemmin hyväksi muuttunut Scorpion kohtasi Sub-Zeron tämän päämajassa arktisella alueella ja ehdotti rauhaa hänen ja Sub-Zeron klaanin välille, mutta Frostin takia Scorpion joutui taistelemaan Sub-Zeroa vastaan. Sub-Zero joutui jäädyttämään Frostin ratkaistakseen tilanteen. Sub-Zero näytti Scorpionille Sektorin muistidatan kautta totuuden Quan Chin osallisuudesta Scorpionin klaanin kuolemaan. Scorpion ja Sub-Zero liittoutuivat tämän jälkeen ja solmivat rauhan klaaniensa välille. Myöhemmin Sub-Zero koulutti Johnny Cagen käskystä Cassien tiimiä kukistamalla taistelussa Cassien, Jacquin, Takedan ja Kung Jinin opettaen heille selviytymistaitoja. Myöhemmin Sub-Zero hyökkäsi Lin Kuei-klaaninsa kanssa Kotal Kahnin armeijan kimppuun ajaen heidät pois.

Mortal Kombat 11-pelissä Kronikan toimien seurauksena Sub-Zeron klaanin jäsenet muuttuivat kyborgeiksi. Sub-Zero yhdessä Scorpionin kanssa kukistavat menneisyyden Cyraxin, kyborgiksi muutetun Frostin, paikalle saapuneen Noob Saibotin ja uudelleenrakennetun Sektorin ja sulkevat kyborgitehtaan Cyraxin uhratessa itsensä. Sub-Zero oli myöhemmin avustamassa Scorpionia Kharonin pelastamisessa ja Scorpion käski Sub-Zeron viedä viestin Raidenille. Myöhemmin Sub-Zero joutui taistelemaan menneisyyden Scorpionia vastaan häviten taistelun. Myöhemmin Sub-Zero oli läsnä Raidenin hyökkäysjoukoissa Kronikan linnoitukseen. Pelin Aftermath-lisäosassa Sub-Zero oli aikeissa taistella menneisyyden Scorpionia vastaan, kunnes Shang Tsung ja Fujin saapuivat paikalle. Sub-Zero totesi Scorpionille Shang Tsungin olevan heidän yhteinen vihollisensa ja molemmat aikoivat taistella häntä vastaan, mutta Fujin esti sen. Sub-Zero taisteli Fujinia vastaan, mutta Fujin kukisti Sub-Zeron taistelussa. 

Vuoden 1995 Mortal Kombat-elokuvassa Liu Kang taisteli vanhempaa Sub-Zeroa vastaan ja onnistui Kitanan ohjeiden avulla kukistamaan tämän taistelussa ja tappamaan tämän. Elokuvassa Mortal Kombat: Annihilation nuorempi Sub-Zero avusti Kitanaa ja Liu Kangia kukistamaan kyborgiksi muutetun Smoken. Animaatioelokuvassa Mortal Kombat Legends: Scorpion's Revenge Sub-Zero oli hyökännyt klaaninsa kanssa Scorpionin klaanin kimppuun ja tappoi kylmäverisesti Scorpionin vaimon ja lapsen Scorpionin nähden, ennen kuin Sub-Zero tappoi Scorpionin lävistämällä tämän pään jääpuikolla. Myöhemmin Sub-Zero oli riisunut Kanon aseista ja pakottanut tämän perääntymään samalla kun henkiinherännyt Scorpion hyökkäsi Sub-Zeron kimppuun ja taistelun aikana pudotti Sub-Zeron ja itsensä valtavan piikin päälle, jolloin Sub-Zero menehtyi. Myöhemmin paljastui, että Sub-Zero oli todellisuudessa ollut Quan Chi, joka oli naamioitunut Sub-Zeroksi ja lavastanut hänet syylliseksi Scorpionin klaanin ja perheen kuolemiin.

Sub-Zero esiintyi ladattavana bonushahmona Injustice 2-pelissä. Vuoden 2021 Mortal Kombat -elokuvassa alkuperäisen Sub-Zeron eli Bi Hanin johtama klaani hyökkäsi menneisyydessä Hanzo Hasashin klaanin kimppuun surmaten Hanzon vaimon ja pojan. Myöhemmin Sub-Zero tappoi Hanzon taistelussa jäähyökkäyksensä avulla. Myöhemmin nykyajassa Sub-Zero oli liittoutunut Shang Tsungin kanssa, joka määräsi Sub-Zeron tappamaan Earthrealmin taistelijoita. Sub-Zero hyökkäsi Cole Youngin ja tämän perheen kimppuun, mutta Jax Briggs onnistui pelastamaan Colen. Taistelun aikana Sub-Zero jäädytti ja tuhosi Jaxin kädet ja jätti tämän kuolemaan. Myöhemmin Sub-Zero hyökkäsi Raidenin temppelille mutta Raiden onnistui torjumaan hyökkäyksen. Myöhemmin Sub-Zeron hyökättyä uudelleen temppelille Kung Lao uhrasi itsensä puolustaessaan Colea Sub-Zerolta. Myöhemmin Colen taistellessa Sub-Zeroa vastaan, Scorpion eli Hanzo Hasashi ilmestyy Netherealmista haamuksi muuttuneena auttaen Colea kukistamaan Sub-Zeron ja Scorpion tappoi Sub-Zeron polttamalla tämän elävältä tulihyökkäyksensä avulla.

Cyber Sub-Zero
--------------

Cyber Sub-Zero on nuoremman Sub-Zeron kyborgimuoto. Hahmo esiintyi ensimmäisen kerran vuoden 2011 *Mortal Kombat* -pelissä, jossa Raiden muutti tulevaisuutta siten, että nuorempi Sub-Zero muutettiin kyborgiksi Smoken sijaan. Cyber Sub-Zero muistuttaa sinipanssaroitua kyborgia, jolla on samat kyvyt kuin alkuperäisellä Sub-Zerolla. 

Cyber Sub-Zero nähtiin ensimmäisen kerran, kun Kabal onnistui pakenemaan Outworldista Earthrealmiin portaalin kautta. Cyber Sub-Zero taisteli Kabalia vastaan, mutta hävisi taistelun. Kabal vei Cyber Sub-Zeron Raidenin ja muiden luo, jotka Jaxin avulla uudelleenohjelmoivat Cyber Sub-Zeron takaisin hyväksi. Cyber Sub-Zero kohtasi Sektorin, joka huomasi tämän uudelleenohjelmoinnin ja taisteli häntä vastaan, mutta Cyber Sub-Zero kukisti Sektorin ja sai hänen muistitiedoistaan selville paikan, jonne Kano, Goro ja Kintaro olivat vanginneet Earthrealmin sotilaita. Cyber Sub-Zero jäädytti Kanon ja kukisti taistelussa Goron ja Kintaron vapauttaen vangitut sotilaat. Tämän jälkeen Cyber Sub-Zero joutui taistelemaan Ermacia vastaan, mutta voitti hänet. Myöhemmin Cyber Sub-Zero lähtee estämään Quan Chitä toteuttamasta Shao Kahnin suunnitelmaa vangita kaikki Earthrealmin sielut Soulnadon avulla. Cyber Sub-Zero kohtaa Noobin ja tunnistaa hänet vanhemmaksi veljekseen. Veljekset joutuvat taistelemaan keskenään ja Cyber Sub-Zero voittaa Noobin sanoen etteivät he ole enää veljeksiä. Nightwolf saapuu paikalle ja hoitaa työn loppuun Cyber Sub-Zeron puolesta. Myöhemmin Cyber Sub-Zero saa surmansa taistelussa Sindeliä vastaan tämän tuhottua tämän virtapiirit. Myöhemmin Quan Chi herätti Cyber Sub-Zeron henkiin ja langennut Cyber Sub-Zero nähdään Netherealmissa Quan Chin orjana.

Mortal Kombat X-peliin perustuvassa sarjakuvassa paljastettiin, että Quan Chi huomattuaan Cyber Sub-Zeron sielun olevan yhä normaali hän taikansa avulla nosti Cyber Sub-Zeron ilmaan ja tuhosi tämän kyborgiruumiin sanoen, ettei hän luota teknologiaan ja taikansa avulla muutti Cyber Sub-Zeron jälleen normaaliksi Sub-Zeroksi tehden hänestä palvelijansa.

Lähteet
-------

1. ↑  "Chapter 8: Sub-Zero", *Mortal Kombat: Deception*. Raiden: The flow of time has been changed. I spared Smoke this fate, only to watch this new Sub-Zero fall. / Sub-Zero: No! I will not be turned!. Midway, 2011.
2. ↑  "Chapter 14: Cyber Sub-Zero", *Mortal Kombat: Deception*. Sub-Zero: I remember... The things I have done for Shao Kahn... He cannot be allowed to merge the realms. / Nightwolf: Haokah, how can Sub-Zero best help us?. Midway, 2011.
3. ↑  "Chapter 16: Raiden", *Mortal Kombat: Deception*. Midway, 2011.